<classify> Simba ilifungwa mabao 2-1 na Kagera Sugar kwenye uwanja wa Kaitaba, Bukoba katika mechi ambayo ilitakiwa ishinde ili ijiweke kwenye mazingira mazuri ya kuwania taji hilo.Mbio za ubingwa kwa sasa zimebaki kwa Simba na Yanga na kwa kufungwa mechi ya juzi kumeifanya Simba iwe nafasi ya pili kwenye msimamo kwa tofauti na pointi moja dhidi ya Yanga yenye pointi 56.Akizungumza na gazeti hili kwa simu jana, Mayanja alisema mbio za ligi bado zipo wazi na kwa sasa ni ngumu kutabiri nani bingwa kati yao na watani wao wa jadi.Mashabiki wetu watulie tu na watuunge mkono, hatujatoka kwenye mbio za ubingwa zipo wazi yeyote anaweza kuchukua taji kati yetu au wenzetu wa Yanga... tutajitahidi na kurekebisha makosa yetu katika mechi ijayo, alisema.Simba bado ipo kanda ya Ziwa ikitarajiwa kucheza na Mbao Aprili 10 kabla ya kumenyana na Toto Africans siku tano baadaye, mechi ambazo zinatabiriwa kuwa ngumu zaidi ya ile ya juzi.Aidha Mratibu wa Simba, Abbas Ali amesema baada ya mechi ya juzi timu yao jana iliweka kambi Geita kwa maandalizi ya mechi na Mbao itakayofanyika kwenye uwanja wa CCM Kirumba Mwanza.Alisema kikosi cha wachezaji wa Simba kiliondoka jana asubuhi na kilitarajiwa kufanya mazoezi Geita jana jioni.Timu imeweka kambi Geita kwa ajili ya mchezo wetu na Mbao baada ya hapo tutajua tunaweka wapi kambi kwa ajili ya mchezo na Toto, alisema.  <topic>: MICHEZO 